【名称】万岁通天帖 【作品说明】 《万岁通天帖》又称《王氏一门法书》。唐代钩填本王羲之一门书翰。纸本 墨迹卷。《石渠宝笈》载:卷高八寸三分,横七尺八寸八分。共十帖: 一、《姨母帖》王羲之书,行书;二、《初月帖》王羲之书,草书;三、《疖 肿帖》王荟书,草书;四、《翁尊体帖》草书;五、《新月帖》王徽之书,行书; 六、《廿九日帖》王献之书,行书;七、《王琰牒》王僧虔书,行书;八、《卿 栢酒帖》王慈书,草书;九、《汝比帖》草书;十、《喉痛帖》王志书,草书。 【释文】 一、《姨母帖》王羲之 十一月十三日羲之顿首,顿首,顷遘姨母哀,哀痛摧剥。睛不自胜,奈何奈何! 因反惨塞。不次,王羲之顿首顿首。 二、《初月帖》王羲之 初月十二日山阴羲之报,近欲遣此书,停行无人,不办遣信。昨至此,且得去月 十六日书,虽远为慰,过瞩卿佳不?吾诸患殊劣殊劣,方涉道忧悴。力不具,羲 之报。 三、《疖肿帖》王荟: 臣十代叔祖晋侍中卫将军荟书 荟顿首□□□□,为念。吾疖肿□□,甚无赖,力不次,□顿首。 四、《翁尊体》王荟 翁尊体安和, 伏慰侍省, 小儿并健。 适遣信集泽山邨, 自当令卿知吾言之不虚也。 郭桂阳已至,将甲甚精。唯王临庆军马小不称耳。以病告皆差耶,秋冬不复忧病 也。迟更知问。七月廿七日。 五、《新月帖》东晋 王徽之 臣九代三从伯祖晋黄门郎徽之书二日,告□氏女,新月哀摧不自胜,奈何奈何。 念痛慕,不可任。得疏知汝故异恶悬心,雨湿热复何似,食不?吾牵劳并顿,勿 复,数日还,汝比自护。力不具。徽之等书。姚怀珍,满骞。 六、《廿九日帖》东晋 王献之 廿九日,献之白。昨遂不奉别,怅恨深,体中复何如?弟甚顿,勿勿不具。献之 再拜。 七、《王琰帖》(又称《太子舍人帖》、《在职》),王僧虔书。 太子舍人王琰牒。在职三载,家贫,仰希江郢所统小郡,谨牒。七月廿四日臣 王僧虔启。 八、《栢酒帖》王慈 南齐 臣六代从伯祖齐侍中懿子慈书得栢酒等六种,足下出此已久,忽致厚费,深劳念 慰。王慈具答。 九、《汝比帖》王慈 南齐 汝比可也,定以何日达东,想大小并可行。迟陈赐还。知汝劣劣,吾常耳。即具。 十、《一日无申帖》(又称《喉痛帖》)南梁 王志 臣六代从叔祖梁中书令临汝安侯志书 一日, 无申只□正属雨气方昏, 得告深慰。 吾夜来患喉痛,愦愦,何晚当故造迟叙。诸惟□不□。